《秋怀 其三》
明代·黄圣期

天府元称二百重，园陵北望枕居庸。可堪塞岭时宵猎，几处边城起夕烽。

马市频年虚议款，虏王当日漫谈封。四郊自此方多垒，三辅何时竟乐农。

作者简介：黄圣期，初名希睿，字逢一，号济石。顺德人。维贵子。明神宗万历三十八年（一六一〇）进士。授户部主事。寻移疾归，卒年甫三十六。有《春晖堂稿》。清温汝能《粤东诗海》卷四四有传。